Diari Oficial de la Generalitat Valenciana


Sumari del DOGV 4344, del 26-09-2002 (2002/9823)

ORDE de 25 de juliol de 2002, de la Conselleria de Cultura i Educació, per la qual s'implanten les ensenyances del segon nivell del cicle II del Programa Formatiu de la Formació Bàsica de Persones Adultes per a l'obtenció del Graduat d'Educació Secundària i es modifica la composició per unitats del Centre de Formació de Persones Adultes L'Aladern de la localitat d'Onda.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4344

Data del DOGV
:   26-09-2002

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2002/9823


Data del document
:   25-07-2002

Organisme emissor
:   Conselleria de Cultura i Educació

Tipus de document
:   Ordre

Descriptors 

:   * Onda
    * educació d'adults
    * centre d'ensenyament
    * ensenyament secundari

ORDE de 25 de juliol de 2002, de la Conselleria de Cultura i Educació, per la qual s'implanten les ensenyances del segon nivell del cicle II del Programa Formatiu de la Formació Bàsica de Persones Adultes per a l'obtenció del Graduat d'Educació Secundària i es modifica la composició per unitats del Centre de Formació de Persones Adultes L'Aladern de la localitat d'Onda. [2002/F9823]
  
La Llei 1/1995, de 20 de gener, de la Generalitat Valenciana, establix la nova estructura de la Formació de Persones Adultes a la Comunitat Valenciana.
  
El Decret 220/1999, de 23 de novembre, del Govern Valencià, ha regulat els programes formatius i ha establit el currículum dels programes d'alfabetització i programes per a adquirir el títol de Graduat en Educació Secundària.
  
L'Orde de 14 de juny del 2000 (DOGV de 28 de juny), de la Conselleria de Cultura i Educació, regula la implantació dels programes formatius dirigits a la formació de les persones adultes i establix l'organització i el funcionament dels centres públics de formació de persones adultes de la Comunitat Valenciana.
  
La Conselleria de Cultura i Educació va determinar els criteris per a la implantació, en la xàrcia de centres públics, del programa formatiu per a adquirir i actualitzar la formació bàsica de les persones adultes fins a l'obtenció del títol de Graduat en Educació Secundària, els quals van ser aprovats per la Comissió de Formació de Persones Adultes en la reunió del dia 13 de juny del 2000.
  
La localitat d'Onda ha aconseguit els requisits demogràfics continguts en els criteris citats anteriorment.
  
Per tot això, en virtut de les competències que la Llei 5/1995, de 20 de gener, de la Generalitat Valenciana, atribuïx a la Conselleria de Cultura i Educació, i fent ús de les atribucions que em conferix l'article 35 de la Llei 5/1983, de 30 de desembre, de Govern Valencià,
  
ORDENE
  
Primer
  
S'implanten les ensenyances corresponents al segon nivell del segon cicle de la Formació Bàsica de Persones Adultes, per a l'obtenció del títol de Graduat d'Educació Secundària, en el Centre de Formació de Persones Adultes L'Aladern (codi 85460895), de la localitat d'Onda.
  
Segon
  
Es modifica la composició per unitats del Centre de Formació de Persones Adultes L'Aladern, de la localitat d'Onda, d'acord amb el que s'indica en l'annex d'esta orde.
  
DISPOSICIÓ ADDICIONAL
  
La present orde s'inscriurà en el Registre de Centres Docents de la Comunitat Valenciana.
  
DISPOSICIONS FINALS
  
Primera
  
Autoritze les direccions generals de Règim Econòmic, de Centres Docents, de Personal i d'Ordenació i Innovació Educativa i Política Lingüística, perquè en l'àmbit de les seues respectives competències adopten totes les mesures que siguen necessàries per a l'execució del que disposa esta orde.
  
Segona
  
Esta orde entrarà en vigor al sendemà de la seua publicació en el Diari Oficial de la Generalitat Valenciana. No obstant això, els seus efectes s'entendran referits a partir del començament del curs escolar 2002/03.
  
Tercera
  
De conformitat amb el que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, el present acte, que posa fi a la via administrativa, podrà ser recorregut potestativament en reposició o bé es podrà plantejar directament recurs contenciós administratiu, en els terminis i davant dels òrgans que s'indiquen a continuació:
  
a) El recurs de reposició haurà d'interposar-se davant del conseller de Cultura i Educació en el termini d'un mes a comptar des del sendemà de la seua publicació.
  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar des del sendemà de la seua publicació.
  
València, 25 de juliol de 2002
  
El conseller de Cultura i Educació,